รัฐบาลไทย-ข่าวทำเนียบรัฐบาล-คำกล่าวต้อนรับเพื่อเปิดการประชุมภาคธุรกิจในกรอบความร่วมมือ เอเชียครั้งแรก (ACD Connect 2016)
วันพฤหัสบดีที่ 20 ตุลาคม 2559
คํากล่าวต้อนรับเพื่อเปิดการประชุมภาคธุรกิจในกรอบความร่วมมือ เอเชียครั้งแรก (ACD Connect 2016)
คํากล่าวต้อนรับเพื่อเปิดการประชุมภาคธุรกิจในกรอบความร่วมมือเอเชียครั้งแรก (ACD Connect 2016) ในหัวข้อบทบาทสําคัญของภาคธุรกิจต่อวิวัฒนาการของ ACD (The Indispensable Role of Business in the Evolution of ACD) ในวันอาทิตย์ที่ ๙ ตุลาคม ๒๕๕๙ ณ โรงแรม Plaza A
ท่านผู้มีเกียรติทุกท่าน
ขอต้อนรับทุกท่านสู่การประชุมภาคธุรกิจกรอบความร่วมมือเอเชีย ๒๐๑๖ (ACD Connect Business 2016) และรู้สึกเป็นเกียรติที่ร่วมเป็นส่วนหนึ่งของพลวัตใหม่ใต้กรอบ ACD พร้อมกับพวกท่านในวันนี้
สี่สิบปีก่อน ครอบครัว ACD เริ่มจาก ๑๘ ประเทศจนขยายเป็น ๓๔ ประเทศในวันนี้ โดยครอบคลุมทุกอนุภูมิภาคของทวีปเอเชีย ซึ่งสะท้อนว่า การส่งเสริม "ความร่วมมือ" และ "การหารือ" อย่างเป็นมิตรและสร้างสรรค์ โดยนําจุดแข็งที่หลากหลายของเอเชีย ผนึกพลังขับเคลื่อนจะทําให้เอเชียเป็นประชาคมที่เติบโตอย่างยั่งยืนไปด้วยกัน โดยไม่ทิ้งใครไว้ข้างหลัง เช่นเดียวกับหัวข้อหลักของการประชุมสุดยอดกรอบความร่วมมือเอเชียครั้งที่ ๒ คือเอเชียหนึ่งเดียว หลากหลายในพลัง(One Asia, Diverse Strengths)
ภาคเอกชนเป็นพลังสําคัญในการสร้างพลวัตใหม่และความเข้มแข็งของACDมีบทบาทสําคัญต่อวิวัฒนาการของACDเนื่องจากสามารถสนับสนุนภาครัฐในการประสานความร่วมมือกันอย่างใกล้ชิดระหว่างภาครัฐ-เอกชน ภาคประชาสังคมและประชาชนภาคส่วนต่างๆ ให้เอเชียเติบโตอย่างแข็งแกร่ง ครอบคลุม สมดุลและยั่งยืน และในภาวะที่เศรษฐกิจโลกค่อย ๆ ฟื้นตัวอย่างช้า ๆ ท่ามกลางความผันผวนและความท้าทายต่าง ๆ ความแข็งแกร่งและการเติบโตของเศรษฐกิจเอเชีย ภาคเอกชนย่อมช่วยสร้างความเชื่อมั่น และมีส่วนกระตุ้น ตลอดจนสร้างแรงขับเคลื่อนหลักของการเติบโตของเศรษฐกิจโลกด้วย
แต่การที่เอเชียจะเป็นหนึ่งเดียวได้จะต้องมีการเชื่อมโยงเพื่อร่วมมือกันดึงเอาศักยภาพที่หลากหลายของเอเชียออกมาอย่างสร้างสรรค์ เพื่อประโยชน์ร่วมกัน เราควรจะเชื่อมโยงกันโดยเอเชีย เพื่อเอเชีย(Connectivity by Asia for Asia)
การพัฒนาโครงสร้างพื้นฐานเป็นการลงทุนในระยะยาวที่มีผลตอบแทนชัดเจนในการลดต้นทุนการขนส่งสินค้า และคน และเป็นประโยชน์ในการเผยแพร่ข้อมูลความรู้ การกระจายสวัสดิการ ยกระดับความเป็นอยู่อย่างทั่วถึง และลดความเหลื่อมล้ําของการพัฒนาประเทศธนาคารพัฒนาเอเชีย หรือ ADB ประมาณการณ์ว่า ประเทศกําลังพัฒนาในเอเชียจะมีรายได้ที่แท้จริงเพิ่มถึงอีกร้อยละ ๖ หรือคิดเป็นเกือบ ๑ ล้านล้านดอลลาร์สหรัฐภายในปี ค.ศ. ๒๐๒๐ หากมีการลงทุนและก่อสร้างโครงข่ายคมนาคมที่จําเป็นได้ตามเป้าหมาย
WEF ประมาณว่า ภูมิภาคเอเชียมีความต้องการลงทุนในโครงสร้างพื้นฐานสูงถึงประมาณปีละ๕ ล้านล้านดอลลาร์สหรัฐต่อปี หรือเป็นสัดส่วนกว่าร้อยละ ๖๐ ของโลก ในทางปฏิบัติ จึงยังมีประเด็นความท้าทายต่อการลงทุนในโครงสร้างพื้นฐานที่ต้องพิจารณา อาทิ จะทําอย่างไรที่จะดึงดูดเงินทุนที่มีอยู่มากในเอเชียเพื่อตอบโจทย์ความต้องการพัฒนาโครงสร้างพื้นฐานในภูมิภาคได้อย่างเพียงพอ โดยสอดคล้องกับความต้องการของแต่ละประเทศ ข้อจํากัดของพื้นที่ รวมทั้งการรักษาสิ่งแวดล้อม ทําอย่างไรจะส่งเสริมบรรยากาศที่เอื้ออํานวยต่อการลงทุน รวมทั้งกลไกลงทุนร่วมภาครัฐ-เอกชนที่มีประสิทธิภาพ
ประเทศไทยมีแผนยุทธศาสตร์ชาติ ๒๐ ปีซึ่งให้ความสําคัญกับการสร้างขีดความสามารถในการแข่งขันผ่านวิทยาศาสตร์ เทคโนโลยีและนวัตกรรมเพื่อยกระดับภาคการผลิตและบริการไปสู่ประเทศไทย ๔.๐ กําหนดสาขาอุตสาหกรรมแห่งอนาคต จัดตั้งเขตเศรษฐกิจพิเศษ พัฒนาทรัพยากรมนุษย์ ปรับปรุงระบบบริหารราชการและปฏิรูปกฎระเบียบต่าง ๆ ไปพร้อมกับการเร่งยกระดับความเชื่อมโยงทางโครงสร้างพื้นฐานเพื่อให้ครอบคลุม ครบถ้วนและมีประสิทธิภาพ ทั้งภายในประเทศและเชื่อมโยงกับประเทศสมาชิก ACD โดยได้จัดตั้งกองทุนโครงสร้างพื้นฐานเพื่ออนาคตประเทศไทยวงเงิน ๒.๗ พันล้านดอลลาร์สหรัฐ เพื่อระดมทุนจากภาคเอกชนและเป็นแหล่งเงินทุนในการก่อสร้างโครงสร้างพื้นฐานที่เป็นประโยชน์ต่อการพัฒนาประเทศ
โดยเชื่อมั่นว่า
ท่านผู้มีเกียรติครับ
ขอให้ทุกท่านช่วยกันคิดระดมความคิดว่าทําอย่างไรและด้วยกลไกอะไรที่จะทําให้เกิดการไหลเวียนและระดมเงินลงทุนข้ามประเทศจากแหล่งต่าง ๆ ด้วยการทํางานร่วมกันระหว่างภาครัฐ เอกชน องค์กรและธนาคารเพื่อการพัฒนาระหว่างประเทศต่าง ๆ เพื่อสร้างความเจริญเติบโตทางเศรษฐกิจผ่านโครงข่ายโครงสร้างพื้นฐานทางคมนาคมเพื่อรองรับความรุ่งเรืองของเอเชียได้อย่างเต็มที่
การเชื่อมโยงด้านโครงสร้างพื้นฐานคมนาคมขนส่ง ระบบเทคโนโลยีสารสนเทศและนวัตกรรมได้ช่วยให้เกิดความเชื่อมโยงทางการเงินในเอเชียยิ่งขึ้น ด้วยนวัตกรรมและเทคโนโลยีสมัยใหม่ FINTECH ได้เปลี่ยนโฉมและกําลังเปลี่ยนโฉมภาคการเงินในACDหลายประเทศประเทศไทยเองก็ใช้ประโยชน์จากฟินเทคและได้ประกาศใช้แผนยุทธศาสตร์ระบบการชําระเงินแบบอิเล็กทรอนิกส์แห่งชาติตั้งเป้าให้ไทยเป็นสังคมไร้เงินสดในอนาคต ซึ่งจะช่วยลดต้นทุนการบริหารจัดการเงินสดลงถึงกว่า ๒ พันล้านดอลลาร์สหรัฐต่อปีเมื่อปีที่แล้ว เอเชียได้สร้างแรงกระเพื่อมให้กับโลกด้วยการลงทุนด้านฟินเทคเพิ่มขึ้นถึง ๔ เท่าคิดเป็นมูลค่าถึง ๔.๓ พันล้านดอลลาร์สหรัฐเพราะฟินเทคได้เปลี่ยนแปลงชีวิตชาวเอเชียให้สะดวกและมีโอกาสเข้าถึงบริการทางการเงินและเงินทุนยิ่งขึ้น ในอนาคต ชาวเอเชียทุกคนอาจไม่จําเป็นต้องถือเงินสดหรือบัตรเครดิตอยู่ในมือ ก็ซื้อของได้ ส่งเงินกลับประเทศได้โดยค่าบริการที่ไม่แพง เข้าถึงแหล่งทุนและเปิดธุรกิจได้ด้วยการระดมทุนจากผู้ที่เชื่อในธุรกิจของท่าน บนพื้นฐานของระบบที่เชื่อถือได้ มีประสิทธิภาพและปลอดภัย
ทั้งหมดนี้ยังมีความท้าทายต่าง ๆ ทั้งในแง่ความพร้อมของโครงสร้างพื้นฐานของแต่ละประเทศไม่เท่ากัน ไปจนถึงกฏระเบียบกติกาที่จะรองรับ และความปลอดภัยของระบบข้อมูลซึ่งต้องหาแนวทางร่วมมือทั้งภาครัฐ-เอกชน และภาคส่วนที่เกี่ยวข้องสร้างความรู้ความเข้าใจและหาแนวทางจัดการกับประเด็นความท้าทายต่าง ๆ อย่างสร้างสรรค์โดยไม่ขัดขวางการพัฒนา แต่ส่งเสริมการเรียนรู้และใช้ประโยชน์จากเทคโนโลยีและนวัตกรรมเพื่อเอื้อต่อการพัฒนาความเชื่อมโยงทางการเงินโยงใยครอบคลุมได้ทั่วเอเชีย และโลก
วันนี้มีผู้แทนภาคการเงินธนาคาร ฝ่ายผู้กํากับดูแล และฝ่ายผู้ต้องการใช้ประโยชน์ฟินเทคมารวมตัวกัน เป็นโอกาสดีที่จะมาเล่าประสบการณ์และแลกเปลี่ยนข้อคิดเห็นเกี่ยวกับโอกาสและความท้าทายที่ตามมาร่วมกัน โดยมุ่งใช้ประโยชน์สูงสุดจากเทคโนโลยีเพื่อร่วมกันวางรากฐานความเชื่อมโยงทางการเงินในเอเชียขอให้ทุกท่านใช้ประโยชน์สูงสุดจากเวทีACD Connect 2016ในวันนี้ ระดมสมองและสร้างเครือข่ายระหว่างกันACDควรเป็นแกนนําผลักดันการใช้เทคโนโลยีเพื่อส่งเสริมการพัฒนาและการเข้าถึงทางการเงินของเอเชีย
ท่านผู้มีเกียรติครับ
ท้ายนี้ ผมหวังเป็นอย่างยิ่งว่าACD Connectจะเป็นวิวัฒนาการสําคัญของACDและเป็นกลไกที่ยั่งยืนของภาคเอกชนในครอบครัวACDต่อไปขอให้การประชุมวันนี้ประสบความสําเร็จด้วยดี ในบ่ายวันพรุ่งนี้ผมและผู้นําประเทศสมาชิก ACD ทุกประเทศจะรอรับฟังข้อเสนอแนะจากการหารือของพวกท่านในหัวข้อสําคัญข้างต้น รวมทั้งข้อเสนอแนะอื่น ๆ เพื่อที่ภาครัฐและภาคเอกชนของประเทศสมาชิก ACD จะได้ร่วมกันสร้างความแข็งแกร่งทางเศรษฐกิจของเอเชีย และขับเคลื่อนเอเชียสู่ความรุ่งเรืองอย่างยั่งยืน
ขอบคุณครับ
**************